stanford-oval/wikipedia huggingface dataset:
Ineos Grenadiers
Historia > Ineos

2019 tallin nimeksi tuli Team Ineos ja kolumbialainen Egan Bernal voitti sen riveissä saman vuoden Ranskan ympäriajon. Team Ineoksen Tao Geoghegan Hart voitti Italian ympäriajon vuonna 2020 ja Egan Bernal vuonna 2021. Vuosina 2012–2019 Team Sky / Team Ineos voitti seitsemän kahdeksasta Ranskan ympäriajoista neljällä eri ajajalla, ja viisi muuta Grand Tour -kilpailua vuosina 2011–2021.
Joukkueen kokoonpano > 2025

Lähde: UCI
| Joukkueen kokoonpano 2025> Ajaja | Joukkueen kokoonpano 2025> Syntymäaika | Joukkueen kokoonpano 2025> Maa | Joukkueen kokoonpano 2025> Edellinen joukkue |
| --- | --- | --- | --- |
| Thymen Arensman | 4. joulukuuta 1999 |  Alankomaat | Team DSM (2022) |
| Andrew August | 12. lokakuuta 2005 |  Yhdysvallat | Hot Tubes Cycling (2023) |
| Egan Bernal | 13. tammikuuta 1997 |  Kolumbia | Androni-Sidermec-Bottecchia (2017) |
| Jonathan Castroviejo | 27. huhtikuuta 1987 |  Espanja | Movistar Team (2017) |
| Laurens De Plus | 4. syyskuuta 1995 |  Belgia | Jumbo-Visma (2020) |
| Tobias Foss | 25. toukokuuta 1997 |  Norja | Jumbo-Visma (2023) |
| Omar Fraile | 17. heinäkuuta 1990 |  Espanja | Astana-Premier Tech (2021) |
| Filippo Ganna | 25. heinäkuuta 1996 |  Italia | UAE Team Emirates (2018) |
| Lucas Hamilton | 12. helmikuuta 1996 |  Australia | Team Jayco AlUla (2024) |
| Kim Heiduk | 3. maaliskuuta 2000 |  Saksa | Team Lotto-Kern-Haus (2021) |
| Bob Jungels | 22. syyskuuta 1992 |  Luxemburg | Red Bull-Bora-Hansgrohe (2024) |
| Michał Kwiatkowski | 2. kesäkuuta 1990 |  Puola | Etixx-Quick Step (2015) |
| Victor Langellotti | 7. kesäkuuta 1995 |  Monaco | Burgos-BH (2024) |
| Axel Laurance | 13. huhtikuuta 2001 |  Ranska | Alpecin-Deceuninck (2024) |
| Michael Leonard | 26. maaliskuuta 2004 |  Kanada | Team Franco Ballerini (2022) |
| Salvatore Puccio | 31. elokuuta 1989 |  Italia |  |
| Brandon Rivera | 21. maaliskuuta 1996 |  Kolumbia | GW Shimano (2019) |
| Carlos Rodríguez Cano | 2. helmikuuta 2001 |  Espanja |  |
| Óscar Rodríguez | 6. toukokuuta 1995 |  Espanja | Movistar Team (2023) |
| Magnus Sheffield | 19. huhtikuuta 2002 |  Yhdysvallat | Rally Cycling (2021) |
| Artem Shmidt | 30. tammikuuta 2004 |  Yhdysvallat | Hagens Berman Jayco (2024) |
| Ben Swift | 5. marraskuuta 1987 |  Yhdistynyt kuningaskunta | UAE Team Emirates (2018) |
| Connor Swift | 30. lokakuuta 1995 |  Yhdistynyt kuningaskunta | Arkéa-Samsic (2022) |
| Josh Tarling | 15. helmikuuta 2004 |  Yhdistynyt kuningaskunta | FlandersColor Galloo (2022) |
| Geraint Thomas | 25. toukokuuta 1986 |  Yhdistynyt kuningaskunta | Barloworld (2009) |
| Ben Turner | 28. toukokuuta 1999 |  Yhdistynyt kuningaskunta | Trinity Racing (2021) |
| Samuel Watson | 24. syyskuuta 2001 |  Yhdistynyt kuningaskunta | Groupama-FDJ (2024) |

Lähde:  ProCyclingStats
Joukkueen johto 2022

Lähde: UCI
| Toimi | Nimi |  |
| --- | --- | --- |
| Toimitusjohtaja | Dave Brailsford |  |
| Joukkueenjohtaja | Roger Hammond |  |
| Apulaisjoukkueenjohtaja | Xabier Artetxe |  |
| Apulaisjoukkueenjohtaja | Dario Cioni |  |
| Apulaisjoukkueenjohtaja | Oliver Cookson |  |
| Apulaisjoukkueenjohtaja | Stephen Cummings |  |
| Apulaisjoukkueenjohtaja | Carsten Jeppesen |  |
| Apulaisjoukkueenjohtaja | Servais Knaven |  |
| Apulaisjoukkueenjohtaja | Christian Knees |  |
| Apulaisjoukkueenjohtaja | Brett Lancaster |  |
| Apulaisjoukkueenjohtaja | Gabriel Rasch |  |
| Apulaisjoukkueenjohtaja | Matteo Tosatto |  |
| Apulaisjoukkueenjohtaja | Xabier Zandio |  |
Aiheesta muualla

Kuvia tai muita tiedostoja aiheesta Ineos Grenadiers Wikimedia Commonsissa
Tallin kotisivut (englanniksi)
| n k UCI WorldTeams – UCI World Tour joukkueet (2023) |
| --- | --- |
Joukkueet (2023):  AG2R Citroën Team  Alpecin–Deceuninck  Arkéa–Samsic  Astana Qazaqstan Team  Bora–Hansgrohe  Cofidis  EF Education–EasyPost  Groupama–FDJ  Ineos Grenadiers  Intermarché–Circus–Wanty  Movistar Team  Soudal–Quick-Step  Team Bahrain Victorious  Team Jayco–AlUla  Team DSM–Firmenich  Team Jumbo–Visma  Lidl–Trek  UAE Team Emirates 
Sarjat:  UCI World Tour 2024  UCI ProSeries (2024)  UCI Africa Tour  UCI America Tour  UCI Asia Tour  UCI Europe Tour  UCI Oceania Tour
2010

| --- | --- |
Vuosisadat: 1800-luku · 1900-luku · 2000-luku · 2100-luku · 2200-luku
Vuosikymmenet: 1990-luku · 2000-luku · 2010-luku · 2020-luku · 2030-luku · 2040-luku 2050-luku · 2060-luku · 2070-luku · 2080-luku · 2090-luku · 2100-luku
Vuodet: 1990 · 1991 · 1992 · 1993 · 1994 · 1995 · 1996 · 1997 · 1998 · 1999 2000 · 2001 · 2002 · 2003 · 2004 · 2005 · 2006 · 2007 · 2008 · 2009 2010 · 2011 · 2012 · 2013 · 2014 · 2015 · 2016 · 2017 · 2018 · 2019 2020 · 2021 · 2022 · 2023 · 2024 · 2025 · 2026 · 2027 · 2028 · 2029 2030 · 2031 · 2032 · 2033 · 2034 · 2035 · 2036 · 2037 · 2038 · 2039 2040 · 2041 · 2042 · 2043 · 2044 · 2045 · 2046 · 2047 · 2048 · 2049 2050 · 2051 · 2052 · 2053 · 2054 · 2055 · 2056 · 2057 · 2058 · 2059 2060 · 2061 · 2062 · 2063 · 2064 · 2065 · 2066 · 2067 · 2068 · 2069 2070 · 2071 · 2072 · 2073 · 2074 · 2075 · 2076 · 2077 · 2078 · 2079 2080 · 2081 · 2082 · 2083 · 2084 · 2085 · 2086 · 2087 · 2088 · 2089 2090 · 2091 · 2092 · 2093 · 2094 · 2095 · 2096 · 2097 · 2098 · 2099 2100 · 2101 · 2102 · 2103 · 2104 · 2105 · 2106 · 2107 · 2108 · 2109
2010 (MMX) oli normaalivuosi (ei karkausvuosi), joka alkoi perjantaista. Se oli 2010-luvun ensimmäinen vuosi.
Yhdistyneet kansakunnat nimesi vuoden 2010 kansainväliseksi luonnon monimuotoisuuden vuodeksi.
Muut ajanlaskut

Kiinalaisen kalenterin mukaan vuosi 2010 oli tiikerin vuosi.
Tapahtumia > Helmikuu

2. helmikuuta – Eduskunnan puhemiehistön vaalista muodostui usean kansanedustajan mielenosoitus puhemies Sauli Niinistöä kohtaan. Niinistö valittiin puhemieheksi 89 äänellä, mutta 53 edustajaa äänesti muita henkilöitä, 29 äänesti tyhjää ja 15 lippua hylättiin. SDP:n Johannes Koskinen joutui luopumaan toisen varapuhemiehen paikasta ja hänen tilalleen tuli Tarja Filatov, jonka puolestaan Eero Heinäluoma oli syrjäyttänyt eduskuntaryhmän puheenjohtajan paikalta.
4. helmikuuta – Laura Chinchilla valittiin Costa Rican presidentinvaaleissa seuraajaksi saman puolueen Óscar Arias Sánchezille.
7. helmikuuta – Ukrainan presidentinvaalien toinen kierros. Vuoden 2004 presidentinvaalit hävinnyt Viktor Janukovytš voitti. Hävinnyt pääministeri Julija Tymošenko kiisti vaalituloksen ja vei sen oikeuteen, vaikka tarkkailijoiden mukaan vaalit sujuivat rehellisesti.
9. helmikuuta – Googlen Google Maps -karttapalveluun kuuluvat Google Street View -katunäkymät julkaistiin Suomen osalta.
10. helmikuuta – Kiinalainen uusivuosi, tiikerin vuosi alkaa.
12. helmikuuta – Alabaman yliopiston ampumavälikohtaus.
12. – 28. helmikuuta – Talviolympialaiset pidettiin Vancouverissa.
14. helmikuuta – Nato aloitti 15 000 miehen ”Mushtarak”-suurhyökkäyksen Afganistanin Helmandin maakunnan Marjahiin.
15. helmikuuta – Useita ihmisiä kuoli Buizingenin junaturmassa.
18. helmikuuta – Nigerin armeija ryhtyi vallankaappauksen presidentti Tandja Mamadoua vastaan. Mamadou oli aiemmin jatkanut presidenttikauttaan kyseenalaisin keinoin.
20. helmikuuta – Rankkasateet aiheuttivat tuhoa ja mutavyöryjä Portugalin Madeiran saarella, jossa kuoli 42 ihmistä. Tuhoiksi arvioitiin 1,4 miljardia euroa.
25. helmikuuta – Hammarlandin keskiaikainen kirkko Ahvenanmaalla joutui tuhopolttoyrityksen kohteeksi. Kirkon ikkunasta heitettiin sisään useita polttopulloja, joiden aiheuttama palonalku turmeli kirkon sisustusta. Vahingot jäivät palokunnan ripeän toiminnan ansiosta vähäisiksi. Poliisi otti kiinni kaksi teinityttöä, jotka tunnustivat teon selittäen motiiviksi saatananpalvonnan.
27. helmikuuta – Maanjäristys Chilessä lähellä Concepciónin kaupunkia.
Tapahtumia > Maaliskuu

3. maaliskuuta – Turun hovioikeus piti voimassa nokialaisen sairaanhoitajan Katariina Pantilan käräjäoikeudessa saaman tuomion. Pantila oli tuomittu toukokuussa 2009 elinkautisen vankeuteen murhasta ja murhayrityksestä. Pantila löydettiin kuolleena sellistään Turun lääninvankilasta 8. maaliskuuta.
7. maaliskuuta – Irakin vaalit. Yli 62 prosenttia äänioikeutetuista äänesti, huolimatta Al-Qaidan julistamasta ”ulkonaliikkumiskiellosta”. Noin 40 ihmistä sai surmansa erilaisissa iskuissa vaalipäivänä.
11. maaliskuuta – Turun hiippakunnan piispa Kari Mäkinen valittiin Suomen evankelis-luterilaisen kirkon uudeksi arkkipiispaksi. Edellinen arkkipiispa Jukka Paarma siirtyy eläkkeelle kesäkuussa.
11. maaliskuuta – Turkki kutsui suurlähettiläänsä kotiin Tukholmasta sen jälkeen, kun Ruotsin valtiopäivät olivat julistaneet Osmanien valtakunnan alueella vuonna 1915 tehdyn armenialaisten joukkomurhan kansanmurhaksi. Turkin pääministeri Recep Tayyip Erdoğan perui jo sovitun vierailunsa Ruotsiin.
11. maaliskuuta – Hallitus hyväksyi Suomen ensimmäisen kansallisen terrorismin vastaisen strategian.
11. maaliskuuta – Viestintäministeri Suvi Linden ilmoitti, ettei hän aikonut viedä eteenpäin lakia kohutusta ns. mediamaksusta.
12. maaliskuuta – Venäjän pääministeri Vladimir Putin vieraili Intiassa kollegansa Manmohan Singhin luona. Tapaamisessa sovittiin Venäjän rakentavan Intiaan 16 ydinreaktoria ja toimittavan Intialle 29 MiG-29K-hävittäjää sille toimitettavalle Admiral Gorškov -lentotukialukselle. Samalla ilmoitettiin Venäjän ja Intian järjestävän miehitetyn avaruuslennon 2015.
14. maaliskuuta – Kaikkien aikojen seitsemäs vuosikymmen Formula 1 ‑sarjassa alkoi Bahrainin Grand prix:llä Sakhirin radalla kilpailun voitti Fernando Alonso. Voitto oli hänen uransa 22:s.
18. maaliskuuta – Turun hovioikeus tuomitsi Alma Media ‑viestintäkonsernin maksamaan toimittaja Johanna Korhoselle 80 000 euron vahingonkorvaukset. Korhonen oli pitänyt erottamistaan Lapin Kansan päätoimittajan paikalta vuonna 2008 syrjintänä.
20. maaliskuuta – Teologian tohtori Matti Väisänen valittiin Luther-säätiön ensimmäiseksi piispaksi.
29. maaliskuuta – Moskovan metroon tehtiin kaksi itsemurhapommi-iskua.
30. maaliskuuta – Kirjailija Sofi Oksanen sai Pohjoismaiden neuvoston kirjallisuuspalkinnon romaanistaan Puhdistus. Palkinnon arvo oli 350 000 Tanskan kruunua eli noin 47 900 euroa.
Tapahtumia > Huhtikuu

1. huhtikuuta – Mikael Pentikäinen aloitti työnsä Helsingin Sanomien päätoimittajana. Aiemmin hän oli työskennellyt mm. Etelä-Saimaa-lehden ja Suomen Tietotoimiston päätoimittajana. HS:n edellinen päätoimittaja Janne Virkkunen siirtyi eläkkeelle vuoden lopulla.
3. huhtikuuta – Cambridgen yliopiston joukkue voitti Cambridge–Oxford-soutukilpailun ajalla 17.35.
3. huhtikuuta – Espanja lakkautti analogiset televisiolähetykset.
5. huhtikuuta – Avaruussukkulalento STS-131: Atlantis vei lastin Kansainväliselle avaruusasemalle.
6. huhtikuuta – Kokoomuksen kansanedustaja Marja Tiura luopui puolueen eduskuntaryhmän puheenjohtajan paikalta sen vuoksi, että Suomen Keskustan kerrottiin houkutelleen häntä vaihtamaan puoluetta vuoden 2007 eduskuntavaalien jälkeen. Tiura kiisti Keskustan puoluesihteerin Jarmo Korhosen ja liikemies Arto Merisalon väitteen siitä, että aloite loikkauksesta olisi tullut Tiuralta itseltään.
7. huhtikuuta – Kirgisian presidentti Kurmanbek Bakijev pakeni pääkaupungista Biškekistä kotiseuduilleen etelään maassa syttyneiden levottomuuksien vuoksi. Hänen vastustajansa ilmoittivat hallitsevansa maata ja muodostivat väliaikaishallituksen, jonka johtoon nousi entinen ulkoministeri Roza Otunbajeva. Presidentti Bakijev pakeni Kazakstaniin ja sai myöhemmin turvapaikan Valko-Venäjältä.
8. huhtikuuta – Presidentit Barack Obama ja Dmitri Medvedev allekirjoittivat ydinaserajoitussopimuksen Prahassa. Sopimus seurasi umpeutunutta START-sopimusta ja tulee vähentämään ydinkärkien määrän 1 550:een osapuolta kohti, eli noin kolmanneksella.
9. huhtikuuta – Elinkeinoministeri Mauri Pekkarinen tuli olleeksi yhteensä 4 000 vuorokautta valtioneuvoston jäsenenä.
10. huhtikuuta – Smolenskin lento-onnettomuus 2010: mm. Puolan presidentti ja useat huippupoliitikot saivat surmansa.
10. huhtikuuta – Thaimaan useita viikkoja jatkuneet levottomuudet muuttuivat väkivaltaisiksi, kun 12 ihmistä sai surmansa ja satoja loukkaantui mielenosoittajien ja poliisin sekä armeijan yhteenotoissa. Mielenosoittajat ottivat lisäksi viisi sotilasta panttivangeiksi.
13. huhtikuuta – Yushun maanjäristyksessä Qinghaissa ja Tiibetissä kuoli yli 2 000 ihmistä.
15. huhtikuuta – Merkittävä osa Euroopan lentoliikenteestä Pohjois-Euroopasta alkaen suljettiin Islannin Eyjafjallajökullin tulivuorenpurkauksen vuoksi.
21. huhtikuuta – Ukraina ja Venäjä solmivat yllätyssopimuksen Mustanmeren laivaston Sevastopolin tukikohdan vuokran jatkamisesta 25 vuodella vastineeksi kaasuhintojen laskusta 30 prosentilla.
22. huhtikuuta – Laajamittainen öljyonnettomuus Meksikonlahdella, kun Deepwater Horizon ‑öljynporauslautta räjähti ja upposi.
23. huhtikuuta – Yksi henkilö sai surmansa ja kaksi loukkaantui pienkoneen syöksyessä metsään Emäsalossa Porvoon saaristossa. Kone oli matkalla Helsingin Malmin lentoasemalle.
Tapahtumia > Toukokuu

6. toukokuuta – Yhdistyneen kuningaskunnan parlamenttivaalit 2010. Samana päivänä järjestettiin myös paikallisvaalit. Vaalien tuloksena muodostettiin konservatiivipuolueen ja liberaalidemokraattien koalitiohallitus, pääministerinä David Cameron.
10. toukokuuta – Euroopan unionin valtiovarainministerit sopivat aamuyöhön venyneessä hätäkokouksessaan Brysselissä euromaiden 440 miljardin euron lainatakuista, EU-komission 60 miljardin vakautusrahastosta sekä Kansainvälisen valuuttarahaston IMF:n 250 miljardin euron osuudesta Kreikan talouskriisin leviämisen estämiseksi. Suomen osuu summasta on 8,1 miljardia. Kreikan pelastamisen jälkeen useat Etelä-Euroopan maat joutuivat myös säästökuurille tavoitteena supistaa niiden budjettialijäämää.
10. toukokuuta – Filippiinien presidentinvaaleissa valittiin seuraaja Gloria Macapagal-Arroyolle.
11. toukokuuta – David Cameronista tuli Yhdistyneen kuningaskunnan pääministeri.
12. toukokuuta – Korkein hallinto-oikeus päätti, ettei Suojelupoliisin tarvinnut julkistaa hallussaan olevaa ns. Tiitisen listaa.
14. toukokuuta – Avaruussukkulalento STS-132: Discovery vei venäläisen Rassvet tai Mini-Research Module 1:n Kansainväliselle avaruusasemalle.
21. toukokuuta – Alapitkän kylässä Lapinlahdella paljastettiin Veikko Vennamon ja toisen maailmansodan jälkeisen asutustoiminnan muistomerkki.
23. toukokuuta – Tšekin tasavalta voitti sen historian kuudennen jääkiekon miesten maailmanmestaruuden
28.–29. toukokuuta – Tšekin vaalit.ČSSD nousi suurimmaksi puolueeksi, mutta kaikkiaan oikeisto sai enemmistön parlamenttiin.
29. toukokuuta – Järjestettiin vuoden 2010 Eurovision laulukilpailun finaali Norjan pääkaupungissa, Oslossa. Kilpailun voitti Saksan Lena Meyer-Landrut kappaleella Satellite.
31. toukokuuta – Israel pysäytti Gazan saartoa murtamaan pyrkineen aktivistien saattueen merellä Gazan edustalla. Hyökkäyksessä avustus­saattueeseen sai surmansa toistakymmentä aktivistia.
31. toukokuuta – Saksan liittopresidentti Horst Köhler ilmoitti eroavansa Afganistan-lausunnostaan nousseen kohun vuoksi.
Tapahtumia > Elokuu

4. elokuuta – Veera-myrsky koetteli Suomea.
5. elokuuta – Chilen kaivosonnettomuus 2010: 34 kaivostyöntekijää jäi loukkuun pienessä kaivoksessa Pohjois-Chilessä kun kaivoksen katto sortui. Mainareiden lukumääräksi vahvistui myöhemmin 33.
6. elokuuta – Ensimmäisen suomalaisen 3D-elokuvan Muumi ja punainen pyrstötähti ensi-ilta.
7. elokuuta – Yksi mies kuoli ja toinen vietiin sairaalaan vakavien palovammojen takia Saunomisen maailmanmestaruuskilpailuissa Heinolassa.
8. elokuuta – Fidel Castro palasi ensi kertaa neljään vuoteen Kuuban parlamenttiin. Castro piti 12-minuuttisen puheen, jossa hän varoitti Yhdysvaltojen pyrkivän ydiniskuun Iraniin.
8. elokuuta – Sylvi-myrsky: voimakas syöksyvirtaus iski Porissa alkaneisiin Sonisphere-festivaaleihin. Ainakin 40 loukkaantui, yksi vakavasti loukkaantunut kuoli myöhemmin sairaalassa. Mötley Crue ei voinut esiintyä festivaaleilla, koska sen lava ja soittimet tuhoutuivat.
16. elokuuta – Newsweek vertaili kansalaisten elinoloja sadassa maassa. Suomi valikoitui maailman parhaaksi maaksi.
19. elokuuta – USA:n viimeiset taistelujoukot lähtivät Irakista
20. elokuuta ja 21. elokuuta – U2-bändi Suomessa 360°-kiertueellaan. 21. elokuuta heidän uusi kappaleensa, Every Breaking Wave, kuultiin ensimmäistä kertaa. Suomalaiset kuulivat sen ensimmäisenä maailmassa.
21. elokuuta – Iranin ensimmäinen ydinvoimala, Bušehrin ydinvoimalaitos vihittiin käyttöön.
21. elokuuta – Australiassa järjestettiin parlamenttivaalit. Vaalit koskivat liittovaltion parlamentin edustajainhuonetta ja puolta senaatista. Ennenaikaiset vaalit pääministerin vaihdon jälkeen kutsunut Julia Gillard sai jatkaa tehtävässä sitoutumattomien ja vihreiden tuella, vaikka Työväenpuolue ei saanutkaan enemmistöä alahuoneeseen.
22. elokuuta – Chilessä 5. elokuuta romahtaneen kultakaivoksen uumeniin jääneisiin 33 mieheen saatiin yhteys. He ovat kaivoksen turvahuoneessa 700 metrin syvyydessä.
25. elokuuta – Moottoritie välillä Maksniemi–Kemijoki otettiin liikennekäyttöön. Moottoritietä pitkin pääsee nyt Maksniemestä Tornioon.
29. elokuuta – 400 vuotta uinunut tulivuori Sinabung purkautui Indonesiassa Sumatran saaren pohjoisosassa
31. elokuuta – Lapin Kullan valmistus loppui Torniossa. Olutta pantiin Torniossa vuodesta 1873.
31. elokuuta – Helsingin hiippakunnan piispa Eero Huovinen saarnasi Helsingin tuomiokirkon iltamessussa viimeisen kerran ennen eläkkeelle jäämistään.
Muuta

Joulukuussa 2009 alkanut pakkasjakso Suomessa oli kolmen pisimmän mitatun joukossa ainakin Lappeenrannassa, Helsingissä, Turussa, Tampereella ja Oulussa.
Heinäkuussa mitattiin helle-ennätyksiä. Kuukausi oli Suomen tilastoidun historian lämpimin.
Heinäkuun helteet vaihtuivat Suomessa kuun vaihteessa myrskyiksi, jotka aiheuttivat suurta tuhoa elokuun alussa.
Helteiden mukana tuli Suomessa myös ennätysmäärä raesateita. Toukokuun ja syyskuun välillä niitä havaittiin yhteensä 386 kappaletta.
Muuta > Tuntematon päivämäärä

Palestiinalaishallinnon presidentin- ja parlamenttivaalit oli tarkoitus järjestää tänä vuonna.
Kantatie 51:n parannushanke moottoritieksi välillä Kivenlahti–Kirkkonummi alkoi maaliskuussa.
Elokuussa WHO ilmoitti vuoden 2009 sikainfluenssapandemian päättyneeksi.
Syntyneitä

14. lokakuuta – Leanne Bautista, filippiiniläinen lapsinäyttelijä
Nobelin palkinnot

Nobelin fysiikanpalkinto – Andre Geim ja Konstantin Novoselov
Nobelin kemianpalkinto – Richard F. Heck, Akira Suzuki ja Ei-ichi Negishi
Nobelin kirjallisuuspalkinto – Mario Vargas Llosa
Nobelin lääketieteen palkinto – Robert G. Edwards
Nobelin rauhanpalkinto – Liu Xiaobo
Nobelin taloustieteen palkinto – Peter A. Diamond, Dale T. Mortensen ja Christopher A. Pissarides
Tapahtumia aiheittain > Avaruustoiminta

Vuoden 2010 miehittämättömät avaruuslennot
Vuosi 2010 fiktiossa

2010 -elokuva on sijoittunut tälle vuodelle.
2010: Avaruusodysseia, Arthur C. Clarken kirja.
Lisa Simpson menee vuonna 2010 naimisiin televisiosarja Simpsonien 6. tuotantokauden jaksossa ”Lisan häät” (tehty vuonna 1994).
Myrskylinnut (näytelty elokuva vuodelta 2004) sijoittuu tähän vuoteen
Aiheesta muualla

Kuvia tai muita tiedostoja aiheesta 2010 Wikimedia Commonsissa
Noormarkun kirkko - 2010 Porissa.
Tilannetta Helsingin junaturman jälkeisenä päivänä 5. tammikuuta 2010.
Haitin maanjäristyksen tuhoja Port-au-Princessa.
Steve Jobs esittelee iPadin 27. tammikuuta.
Vancouverin talviolympialaisten avajaiset.
Rankkasateiden aiheuttamia mutavyöryjä Madeiran saaren pääkaupungissa Funchalissa 20. helmikuuta 2010.
Kukkia Moskovan metron Lubyanka-asemalla 30. maaliskuuta 2010 pommi-iskun uhrien muistoksi.
Puolan presidentti Lech Kaczyński ja useat muut korkea-arvoiset poliitikot saivat surmansa Smolenskin lento-onnettomuudessa 10. huhtikuuta 2010. Kuvassa presidentin hautajaiset.
Eyjafjallajökullin purkauksen tuhkapilvi aamulla 17. huhtikuuta.
Hinaajat sammuttavat palavaa Deepwater Horizon ‑öljynporauslauttaa Meksikonlahdella 20. huhtikuuta 2010.
Saksan Lena Meyer-Landrut voitti Euroviisut 2010 kappaleella Satellite.
Dhakassa ihmiset tutkivat tulipalopaikkaa palon jälkeisenä päivänä.
Ruotsin kruununprinsessa Victoria ja Prinssi Daniel menivät naimisiin 19. kesäkuuta 2010.
Julia Gillardista tuli Australian ensimmäinen naispääministeri.
Espanja voitti jalkapallon maailmanmestaruuskilpailujen 2010 loppuottelun 11. heinäkuuta 2010 Soccer City -jalkapallostadionilla Etelä-Afrikan Johannesburgissa.
29. heinäkuuta rikottiin Suomen kaikkien aikojen lämpöennätys. Samana päivänä alkoi myös Suomen rallin 60-vuotisjuhlakisa, jonka voitti suomalainen Jari-Matti Latvala. Kuvassa Latvala rallin testierikoiskokeella 29. heinäkuuta.
Asta-myrsky aiheutti tuhoja etenkin Savonlinnan seudulla. Kuva Sulkavalta seututieltä 435.
Chilen kaivosonnettomuuden pelastusoperaatio meneillään 10. elokuuta 2010.
Suomi valikoitui maailman parhaaksi maaksi, kun Newsweek vertaili kansalaisten elinoloja sadassa maassa. Vertailukohtina olivat valtioiden koulutus- ja terveyspalvelut, elämänlaatu, talouden vireys sekä poliittiset olot.
Lufthansan A380 kuvattuna Frankfurtissa
Marhanetsin tasoristeysonnettomuus, Ukrainan historian vakavin tieliikenneonnettomuus, tapahtui tässä tasoristeyksessä 12. lokakuuta 2010.
Asteroidin TD54 rata 12. lokakuuta 2010.
Sebastian Vettel voitti Formula 1 ‑kauden 2010 Abu Dhabin Yas Marinan radalla.
Tampereen Hämeenkatu 10 pizzerian tuhopolton jälkeen 22. marraskuuta 2010.
Sokolskin avaus

Sokolskin avaus on shakkiavaus, joka alkaa siirrolla:
tunnetaan myös nimillä Oranki, Orangutan ja puolalainen avaus. Tarinan mukaan avaus keksittiin apinan kanssa käydyn viittomakielisen keskustelun päätteeksi. Vaikka tarinaa ei olekaan avauksen logiikka huomioon ottaen vaikea uskoa, on avausta kuitenkin pelannut menestyksekkäästi muun muassa suurmestari Aleksei Sokolski.
Siirron tarkoitus on päästää kuningatarlähetti b2-ruutuun uhkaamaan mustan f6- ja g7-ruutuja. Samalla b-sotilas voi edetä viidennelle riville estämään mustaa kehittämästä kuningatarratsuaan c6:een.
Internetistä löytyy useita avaukselle omistautuneita sivuja.
Aiheesta muualla

http://www.b2b4.eu (by Marek Trokenheim: Marek's 1.b4 world)
http://www.angelfire.com/home/bstjean/sokolsky/
http://www.geocities.com/SiliconValley/Lab/7378/b4.htm
A00: Uncommon Opening
R Johansson vs O Gradin, 1985 1-0
J Cubas vs O Zambrana, 2002 1/2-1/2
I Frosinos vs E Kritsiligou, 2000 1-0
Slaavilainen puolustus

Slaavilainen puolustus on shakkiavaus, joka alkaa yleensä siirroilla
Slaavilainen puolustus on yksi tärkeimmistä torjutun kuningatargambiitin muunnelmista ja mustan suosituin vastaus kuningatargambiittiin.
Slaavilaista puolustusta ovat pelanneet lähes kaikki maailmanmestarit (esimerkiksi Vasili Smyslov, Vladimir Kramnik ja Viswanathan Anand) ainakin jossain vaiheessa uraansa, ja tämän hetken huipuista muun muassa Aleksei Shirov, Vasyl Ivantšuk ja Aleksandr Morozevitš ovat säilyttäneet avauksen keskeisenä osana avausrepertuaariaan.
Slaavilainen puolustus on mustalle luonnollinen tapa taistella keskeisten keskustaruutujen kontrollista. Siirto 2...c6 tukee d5-sotilasta, ja samalla se jättää mustan vaalearuutuiselle lähetille mahdollisuuden tulla peliin mukaan toisin kuin kuningatargambiitti, jossa siirto 2...e6 tukkii lähetin diagonaalin. Slaavilainen puolustus on tunnettu kauan, ja avausmuodin vaihdellessa avauksen suosituimmat muunnelmat ovat kehittyneet vaihtelevasti.
Muunnelmia

Valkean suosituimmat jatkosiirrot ovat suosituimmuusjärjestyksessä: 3.Rf3, Rc3, cxd5 ja e3. Näistä jatkoista kaikki, vaihtomuunnelmaa lukuun ottamatta, tarjoavat valkealle tilastollisesti paremmat voittomahdollisuudet. Vaihtomuunnelmassa musta tasoittaa tilanteen ja pääsee jopa hieman voitolle.
Klassinen slaavilainen
Merano-slaavilainen
Botvinnik-slaavilainen
a6-slaavilainen
Vaihtomuunnelma
Slaavilainen puolustus voi muuntua myös semi-slaavilaiseksi puolustukseksi, jos musta pelaa siirron ...e6.
Tanskalainen gambiitti

Tanskalainen gambiitti  eli pohjoismainen gambiitti
on shakkiavaus, joka on saanut nimensä tanskalaisten ja ruotsalaisten mestarien suorittamien analyysien perusteella. Avausta ei nykyään juuri koskaan käytetä mestariturnauksissa, vaikkakin tilastot osoittavat valkealle selvää etua, jos musta ottaa gambiitin vastaan. Jatko 3...d3 on tosin tuottanut hyviä tuloksia mustalle.